7वें वेतनमान, फसल बीमा और ग्रामीण सड़कों पर होगी घोषणा
वसुंधरा सरकार का चौथा बजट आज
मुख्यमंत्रीवसुंधरा राजे बुधवार को मौजूदा सरकार का चौथा बजट पेश करेंगी। इसे सरकार का चुनावी बजट माना जा रहा है, इसलिए कई बड़ी और लोक लुभावनी घोषणाओं के अलावा कर्मचारियों, युवाओं और महिलाओं को काफी सौगातें मिल सकती हैं। कर्मचारियों के लिए 7वें वेतनमान की घोषणा हो सकती है। इसके अलावा अधीनस्थ मंत्रालयिक कर्मचारियों को नए पदनाम और प्रमोशन में अनुभव की छूट भी दी जा सकती है।
बुधवार को महिला दिवस और मुख्यमंत्री का जन्मदिन है। ऐसे में महिलाओं के लिए बड़े ऐलान संभव हैं। मातृ सुरक्षा योजना को दो जिलों से बढ़ाकर सभी जिलों में लागू किया सकता है। इस स्कीम के तहत प्रसूता को 6 हजार रुपए दिए जाते हैं। शेष| पेज 2
मेडिकल कॉलेजों में सुपर स्पेशलिटी के लिए फंड
जयपुर,बीकानेर, उदयपुर और कोटा मेडिकल कॉलेजों में सुपर स्पेशलिटी सेंटर्स विकसित करने के लिए 150 से 200 करोड़ रुपए की राशि का ऐलान किया जा सकता है।
येघोषणाएं भी संभव
-खाद्य विभाग में अन्नपूर्णा योजना का विस्तार करके 2500 राशन की दुकानों को अन्नपूर्णा भंडार के रूप में संचालित करने की घोषणा हो सकती है। -अलवर, टोंक, करौली पाली, जालौर जैसे 8-9 जिलों के लिए 12 नए पेयजल प्रोजेक्ट्स की घोषणा संभव। इनकी लागत करीब 2 हजार करोड़ रुपए होगी। जयपुर में बीसलपुर जलदाय योजना के फेज-2 के लिए बजट प्रावधान किए जा सकते हैं। जयपुर के बाद अन्य बड़े शहरों में मल्टी स्टोरी बिल्डिंग को सरकारी पानी के प्रोजेक्ट्स की घोषणा संभव।
मुख्यमंत्रीजल स्वावलंबन अभियान को 66 शहरों से बढ़ाकर अन्य सभी शहरों और तीसरे फेज की भी घोषणा संभव है।
यूडी(नगरीय कर) टैक्स और बकाया लीज में बड़ी छूट की घोषणा संभव है। मुख्यमंत्री जन आवास योजना में आवंटन पत्र महिलाओं के ही नाम ही करने की घोषणा संभव। प्रदेश के 28 से ज्यादा इलाकों में 40 नए आरओबी अंडरपास आदि की घोषणा संभव। सीएम जन आवास योजना के प्रावधानों में स्टेंप ड्यूटी का दायरा बढ़ाना संभव, अभी तक सरकारी जमीन पर योजना लाने पर ही स्टांप ड्यूटी छूट है अब निजी जमीन पर योजना में भी छूट की घोषणा संभव।
सेकंड और थर्ड ग्रेड के 15 हजार शिक्षकों की भर्ती की घोषणा संभव
तृतीयश्रेणी के 15 हजार पदों पर भर्ती की घोषणा संभव। द्वितीय श्रेणी के 6500 पदों पर शिक्षक भर्ती की घोषणा संभावित है। 5वीं और 8वीं की बोर्ड परीक्षा के लिए प्रारंभिक शिक्षा बोर्ड की घोषणा या फिर दोनों कक्षाओं की बोर्ड परीक्षा की जिम्मेदारी एसआईईआरटी उदयपुर को देने की घोषणा।
स्कूलीबच्चों को लैपटॉप, साइकिल
सरकारीस्कूलों में निशुल्क यूनिफॉर्म, लैपटॉप साइकिल देने की घोषणा हो सकती है। जिन पंचायतों में 12वीं स्कूल नहीं है। ऐसे गांवों में स्कूल को क्रमोन्नत कर 12वीं तक करने की घोषणा। हो सकती है।
सर्व शिक्षा अभियान के मद में स्कूलों में कार्यरत शिक्षकों के वेतन का भुगतान कोषालयों से करने की घोषणा हो सकती है। स्कूलों में बायोमेट्रिक तरीके से उपस्थिति दर्ज कराने की योजना की घोषणा हो सकती है।
जयपुर, जैसलमेर बीकानेर के लिए शुरू होंगी उड़ानें
पर्यटनमें रीजनल कनेक्टिविटी स्कीम का ऐलान हो सकता है। इसमें जयपुर से आगरा, जयपुर से जैसलमेर और दिल्ली से बीकानेर के लिए उड़ानें शुरू की जाएंगी। इसके अलावा इंट्रास्टेट सेवाओं में कोटा को भी जोड़ने की घोषणा संभव है। रिजनल कनेक्टिविटी स्कीम को बढ़ावा देने के लिए विमानों के ईंधन (एटीएफ) पर लगने वाले टैक्स को 26 प्रतिशत से घटाकर एक फीसदी करने की बड़ी घोषणा भी संभव है।
फसलबीमा योजना का दायरा बढ़ेगा
कृषिसेक्टर में पीएम फसल बीमा योजना का दायरा बढ़ाया जाएगा। पिछले बजट में इसके लिए करीब साढ़े छह सौ करोड़ रुपए खर्च हुए। नए बजट में इसके लिए करीब एक हजार करोड़ रुपए की राशि का प्रावधान हो सकता है। ऋणी किसानों को 27 रुपए प्रीमियम पर 5 लाख रुपए का फसल बीमा मिलता है। सरकार किसान के साथ उसके परिवार को भी बीमा कवर में शामिल कर सकती है।
हर जिले में एक कोल्ड स्टोरेज बनाए जाने और ग्राम सेवा सहकारी समिति को ऑनलाइन किए जाने की घोषणा भी हो सकती है।
मंगलवार शाम बजट को अंतिम रूप देतीं राजे।
सड़कों के लिए ग्रामीण गौरव पथ का तीसरा फेज
ग्रामीणगौरव पथ की तीसरे फेज की घोषणा होगी। इसमें करीब दो हजार किलोमीटर की सड़कें शामिल की जाएगी अभी तक इस केटेगरी में 1773 सड़कें बन चुकी हैं। दूसरे फेज की 2086 किमी. सड़कों का काम शुरू हो चुका है। मिसिंग लिंक की सड़कों को जोड़ने के लिए और 10 हजार किमी. तक की सड़कों की मरम्मत के लिए 1500 से 2000 करोड़ रु. की राशि का प्रावधान हो सकता है। हर पंचायत में एक स्मार्ट गांव बनेगा।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva